
מושב רביעי

פרוטוקול
מישיבת ועדת הכספים

שהתקיימה ביום שני, י"א בכסלו התשס"ו - 12 בדצמבר 2005 - בשעה 12:00

סדר היום:
הוראת המניות הבנקאיות שבהסדר (הוראת שעה)(מינוי ועדות אחרות ותקופת כהונתן), התשס"ו-2005 
נכחו:
חברי הוועדה:

יעקב ליצמן - היו"ר

חיים אורון

נסים דהן

מוזמנים:
ימימה מזוז, משרד האוצר

יוסי שטיינברג, חשכ"ל, משרד האוצר

עדי שחף, אגף החשכ"ל, משרד האוצר
יועצת כלכלית:
סמדר אלחנני 

מנהל הוועדה:
טמיר כהן
רשמת פרלמנטרית:
הדס דויטש

הוראת המניות הבנקאיות שבהסדר (הוראת שעה)(מינוי ועדות אחרות ותקופת כהונתן), התשס"ו-2005

היו"ר יעקב ליצמן:

שלום רב, אני מתכבד לפתוח את הישיבה.

ימימה מזוז:


בהתאם לחוק המניות הבנקאיות שבהסדר, החוק הוא הוראת שעה, מכיוון שכהונת הוועדות מסתיימת אחרי שלוש שנים, אלא אם האריכו כהונתן. ב-31.10.2005 הסתיימה כהונת ועדות המניות, שזה האסיפה הכללית של הבנק שמכהנת מטעם האוצר, אך היא מתמנה מטעם המדינה והיא מתמנה על-ידי הוועד הציבורי. 

בבנק דיסקונט ובבנק לאומי המדינה, למעשה, עדיין מחזיקה. בבנק דיסקונט אנו מחזיקים, ורק כשתעבור השליטה לידי הרוכש, בהתאם לחוק ולהסכם, מפסיקה כהונת ועדת המניות. כלומר עד אז צריך לחדש את הכהונה. 


בבנק לאומי המכירה שנעשתה עכשיו היא של 10%, ואם הוא יקבל היתר ויממש את ה-10% הנוספים, נישאר עם שברי אחוזים של העובדים ומה שנצטרך למכור בבורסה. אם הוא לא יממש, נישאר עם 10%, ואנו נצטרך שהוועדה תמשיך לכהן בינתיים. 


הוועד הציבורי הוא בראשות השופטת בדימוס ולנשטיין. היא ממנה את ועדות המניות.

היו"ר יעקב ליצמן:

 יש הערות? 

מי בעד הוראת המניות הבנקאיות שבהסדר (הוראת שעה)(מינוי ועדות אחרות ותקופת כהונתן), התשס"ו-2005? מי נגד? אושר.

תודה רבה, הישיבה נעולה.

הישיבה ננעלה.

